Tirgeza
Tirgeza wata al'ada ce ta  hausawa,  wacce  akeyi  tun shekaru da dama, akan yita ne a bukukuwan aure. Akanyi  turgeza bayan anyi daurin daure, amma a yanzu anayi ne kafin daurin aure, amarya zata  koma daya daga cikin gidajen  iyayenta a cigaba da shagulgulan biki, takanyi kwanaki uku ko fiye da haka. Lokacin da ake zaman lalle sai kawayen amarya su kira makada, suna yi musu kida  su kuma suna wake suna yiwa amarya turgeza.

Yadda akeyin Tirgeza 
Ana samun lalle sai a kwaba da ruwan ganyen iccen turare saboda  jikinta ya kama kanshin, a yanzu kuma ana zuba turaren ne a ciki, sai a  rika shafawa amarya a dukkan jikinta, har sai tayi  jawur kamar tsada, idan aka gama murje mata jikinta dashi sai a saka ruwan dumi tayi  wanka dashi. Wasu na tafasa ganyen iccen turare sai amarya tayi wanka dashi,  a yanzu kuma  ana saka turaren wanka mai kamshi a ciki.

Al'ada ce  ta hausawa wacce har yanzu akwai wa'yanda keyinta, kuma tana kara  lafiyar jiki ne,  duba da yanda lallen hausa yake  tace jini. A yanzu da ake yinta an sauya wasu  abubuwan dake ciki zuwa na zamani, ma'ana dai an zamanantar da ita.

Manazarta 

https://www.google.com.ng/search?tbo=p&tbm=bks&q=inauthor:%22FURNIS+GRAHAM%22